9. การกำกับดูแลกิจการที่ดี

9.1 นโยบายเกี่ยวกับการกำกับดูแลกิจการ

คณะกรรมการได้กำหนดนโยบายเกี่ยวกับการกำกับดูแลกิจการ เนื่องจากเห็นว่าเป็นสิ่งที่มีความสำคัญ
และจำเป็นต่อการดำเนินธุรกิจ ให้มีการเจริญเติบโตที่ยั่งยืน
คณะกรรมการบริษัทมีความมุ่งมั่นและตั้งใจที่จะปฏิบัติตามหลักการดังกล่าว
โดยได้กำหนดนโยบายและทิศทางการดำเนินงานของบริษัทให้ความสำคัญต่อระบบการควบคุมและการตรวจสอบภายใน
กำกับดูแลฝ่ายบริหารให้ดำเนินการตามนโยบายอย่างมีประสิทธิภาพ
เพื่อประโยชน์ในระยะยาวของผู้ถือหุ้น ภายใต้กรอบข้อกำหนดของกฎหมายและจริยธรรมทางธุรกิจ

9.2 สิทธิของผู้ถือหุ้น

ในปี 2549 บริษัทจัดให้มีการประชุมผู้ถือหุ้น 1 ครั้ง คือการประชุมสามัญผู้ถือหุ้นประจำปี 2549
โดยการประชุมได้จัดที่สำนักงานใหญ่ของบริษัท ได้จัดเตรียมสถานที่ไว้รับรองผู้ถือหุ้นอย่างเพียงพอ
อีกทั้งได้อำนวยความสะดวกสถานที่จอดรถ และการลงทะเบียน ให้แก่ผู้เข้าร่วมการประชุม
ส่วนการจัดส่งหนังสือนัดประชุมพร้อมทั้งข้อมูลประกอบการประชุมตามวาระต่าง ๆ
ได้จัดส่งให้ผู้ถือหุ้นทราบล่วงหน้าก่อนวันประชุม 10 วัน
และในแต่ละวาระมีความเห็นของคณะกรรมการประกอบ
อีกทั้งมีการบันทึกการประชุมอย่างถูกต้องและครบถ้วน เพื่อให้ผู้ถือหุ้นตรวจสอบได้
และได้เพิ่มทางเลือกให้กับผู้ถือหุ้น โดยให้กรรมการอิสระเป็นผู้รับมอบอำนาจ
ในกรณีที่ผู้ถือหุ้นไม่สามารถเข้าร่วมประชุมได้

คณะกรรมการบริษัทตระหนักถึงหน้าที่ในการดูแลและคุ้มครองให้ผู้ถือหุ้นทุกรายได้รับสิทธิพื้นฐาน เช่น
สิทธิได้รับใบหุ้นและสิทธิการโอน และได้รับสารสนเทศที่เพียงพอ ทันเวลา
สิทธิเข้าร่วมประชุมและออกเสียงลงคะแนนในที่ประชุมผู้ถือหุ้น สิทธิเลือกตั้งและถอดถอนกรรมการ
และให้ความเห็นชอบในการแต่งตั้งผู้สอบบัญชีอิสระ และสิทธิในส่วนแบ่งกำไร

9.3 สิทธิของผู้มีส่วนได้เสีย

บริษัทให้ความสำคัญต่อสิทธิของผู้มีส่วนได้เสียทุกกลุ่ม ทั้งกลุ่มพนักงาน ลูกค้า คู่ค้า คู่แข่ง ชุมชน
เจ้าหนี้ เนื่องจากบริษัทตระหนักดีว่ากิจการของบริษัท เป็นอุตสาหกรรมขนาดใหญ่
จึงจำต้องให้ความสำคัญอย่างยิ่งต่อสิ่งแวดล้อม และความปลอดภัยมาโดยตลอด
ได้กำหนดแนวทางการตอบสนองความต้องการของผู้มีส่วนได้เสียไว้ใน
“นโยบายการกำกับดูแลกิจการที่ดี” ดังนี้

  ชุมชน - มีความรับผิดชอบต่อสภาพแวดล้อมของชุมชนและสังคม โดยได้พยายามกำจัดน้ำเสีย
  จัดให้มีบ่อบำบัดและลอกท่อบ่อน้ำทิ้งอย่างสม่ำเสมอ อีกทั้งได้โยกย้ายโรงบดแร่ไปที่เหมือง
  เพื่อรักษาสิ่งแวดล้อมในเรื่องฝุ่นละออง

  พนักงาน - บริษัทได้ปฏิบัติกับพนักงานอย่างเท่าเทียมและเป็นธรรม
  อีกทั้งให้ผลตอบแทนอย่างเหมาะสมทั้งรายได้และสวัสดิการ
  มีการจัดตั้งคณะกรรมการและบริหารงานบุคคล และคณะกรรมการสวัสดิการเพื่อดูแลพนักงานและ
  เพื่อขจัดความ ขัดแย้งระหว่างบริษัทกับพนักงาน และระหว่างพนักงานด้วยกัน
  รวมทั้งได้มีการจัดอบรมถึงความปลอดภัย ในการทำงานให้แก่พนักงานทุกระดับ

  ลูกค้า - บริษัทเอาใจใส่และรับผิดชอบต่อลูกค้า ผลิตสินค้าที่มีคุณภาพและมาตรฐาน รักษา
  ความลับของลูกค้า และจัดให้มีหน่วยงานรับข้อร้องเรียนจากลูกค้า
  เพื่อดำเนินการปรับปรุงแก้ไขให้แก่ลูกค้าโดยเร็วที่สุด

  เจ้าหนี้ - บริษัทปฏิบัติตามเงื่อนไข ข้อตกลง ของการกู้ยืมเงิน

  คู่ค้า - บริษัทมีการซื้อวัตถุดิบ สินค้าและบริการจากคู่ค้า และได้ปฏิบัติตามเงื่อนไข ข้อตกลง
  ตามสัญญาทุก ประการ

  คู่แข่ง - บริษัทประพฤติตามกรอบกติกาการแข่งขันที่ดี
  รักษาบรรทัดฐานของข้อพึงปฏิบัติในการแข่งขันหลีกเลี่ยงวิธีการไม่สุจริตเพื่อทำลายคู่แข่งขัน
  แต่ได้พยายามปรับปรุงมาตรฐานของสินค้าให้ดีขึ้น เพื่อประโยชน์ต่อ ผู้บริโภค

9.4 การประชุมผู้ถือหุ้น

ในปี 2549 มีการประชุมผู้ถือหุ้นรวม 1 ครั้ง บริษัทได้จัดส่งเอกสารเชิญประชุมและรายงานประจำปี
ให้กับผู้ถือหุ้นทุกรายที่มีรายชื่อปรากฏอยู่ในสมุดทะเบียนผู้ถือหุ้น ณ วันปิดสมุดทะเบียนผู้ถือหุ้นของบริษัท
พร้อมทั้งลงประกาศการจัดประชุมในหนังสือพิมพ์ฉบับภาษาไทย ติดต่อกันเป็นเวลา 3 วัน
และล่วงหน้าก่อนวันประชุมเป็นเวลา 3 วัน โดยมีกรรมการเข้าร่วมทั้งสิ้น 9 ท่านเข้าร่วมประชุม
โดยประธานกรรมการเป็นประธานในที่ประชุม
ได้เปิดโอกาสให้ผู้ถือหุ้นมีสิทธิอย่างเท่าเทียมกันในการแสดงความคิดเห็น และตั้งคำถามใด ๆ
รวมทั้งได้บันทึกรายงานการประชุมไว้อย่างถูกต้องและครบถ้วน

9.5 ภาวะผู้นำและวิสัยทัศน์

คณะกรรมการได้มีส่วนร่วมในการกำหนดวิสัยทัศน์ ภารกิจ กลยุทธ์ เป้าหมาย แผนธุรกิจ และ
งบประมาณของบริษัท ตลอดจนกำกับดูแลให้ฝ่ายจัดการดำเนินการให้เป็นไปตามแผนธุรกิจ
และงบประมาณที่กำหนดไว้อย่างมีประสิทธิภาพ และประสิทธิผล
เพื่อเพิ่มมูลค่าทางเศรษฐกิจสูงสุดให้แก่กิจการและความมั่นคงสูงสุดให้แก่ผู้ถือหุ้น

-   จัดตั้งคณะกรรมการการจัดการ และจัดให้มีการประชุมทุก ๆ เดือน
    เพื่อดูผลการดำเนินงานในแต่ละเดือนให้เป็นไปตามแผนระยะสั้น และระยะยาวที่ได้กำหนดไว้

-   จัดอบรม TQM อย่างต่อเนื่อง และนำมาใช้ในการทำงานทุกฝ่ายและแผนก

-   จัดให้ทำแผนงานด้านลดต้นทุน และค่าใช้จ่ายในการผลิต เพิ่มประสิทธิภาพในการผลิต
    ตลอดจนปรับปรุงมาตรฐานของสินค้าเพื่อสนองความต้องการของลูกค้า

-   ลดต้นทุนค่าใช้จ่ายทุกแผนก โดยตัดค่าใช้จ่ายที่ไม่จำเป็นออก

-   จัดให้มีคู่มือการอนุมัติไว้อย่างชัดเจนในค่าใช้จ่าย ๆ ตลอดจนค่าใช้จ่ายในการลงทุน

-   จัดให้มีระบบควบคุมภายในที่ดีพอ โดยระบบการทำงานสามารถตรวจสอบกันเองได้ ตลอดเวลา

-   จัดให้มีคณะกรรมการบุคคล ซึ่งมีการประชุมทุก ๆ เดือน
    เพื่อติดตามพิจารณาความเหมาะสมของนโยบายด้านการบุคคล

  9.6 ความขัดแย้งทางผลประโยชน์

เพื่อป้องกันความขัดแย้งทางผลประโยชน์
คณะกรรมการได้ดูแลอย่างรอบคอบเมื่อเกิดรายการที่อาจมีความขัดแย้งทางผลประโยชน์
โดยยึดถึงหลักเกณฑ์ที่ทางตลาดหลักทรัพย์แห่งประเทศไทยกำหนดไว้รวมทั้งกำหนดนโยบาย
และวิธีการดูแลไม่ให้ผู้บริหารและผู้เกี่ยวข้องนำข้อมูลภายในของบริษัทไปใช้เพื่อประโยชน์ ส่วนตน
ดังนี้

-   รายการที่อาจมีความขัดแย้งทางผลประโยชน์
    คณะกรรมการได้ทราบถึงรายการที่มีความขัดแย้งทางผลประโยชน์และรายการที่เกี่ยวโยงกัน
    และได้พิจารณาความเหมาะสมอย่างรอบคอบทุกครั้ง
    รวมทั้งมีการปฏิบัติตามหลักเกณฑ์ของตลาดหลักทรัพย์กำหนดไว้

-   การดูแลเรื่องการใช้ข้อมูลภายใน

-   กำหนดให้ผู้บริหารรายงานการเปลี่ยนแปลงการถือหลักทรัพย์ต่อสำนักงานคณะกรรมการกำกับหลักทรัพย์
    และตลาดหลักทรัพย์

-   ข้อมูลภายในของบริษัท
    จะเปิดเผยได้ก็ต่อเมื่อได้ส่งข้อมูลดังกล่าวให้ตลาดหลักทรัพย์แห่งประเทศไทยแล้ว
    โดยทางบริษัทได้ถือปฏิบัติอย่างเคร่งครัดตลอดมา

  9.7 จริยธรรมธุรกิจ

บริษัทได้ให้คณะกรรมการและพนักงานปฏิบัติเกี่ยวกับจรรยาบรรณ
โดยการปฏิบัติหน้าที่ตามภารกิจของบริษัทด้วยความซื่อสัตย์สุจริต และเที่ยงธรรมทั้งการปฏิบัติต่อบริษัท
และผู้มีส่วนได้เสียทุกกลุ่มสาธารณชนและสังคม
และได้ติดตามการปฏิบัติตามแนวทางดังกล่าวด้วยความเคร่งครัด

  9.8 การถ่วงดุลของกรรมการที่ไม่เป็นผู้บริหาร

  คณะกรรมการของบริษัทมีจำนวน 12 ท่าน ประกอบด้วย

  - กรรมการที่เป็นผู้บริหาร 6 “

  - กรรมการที่ไม่ได้เป็นผู้บริหาร 2 “

  - กรรมการที่เป็นอิสระ 4 “

  กรรมการอิสระคิดเป็นอัตราร้อยละ 33.33 ของกรรมการทั้งคณะ

รายชื่อของคณะกรรมการ

1. ร้อยเอก เศรณี เพ็ญชาติ ตำแหน่ง ประธานคณะกรรมการ

วันเดือนปีเกิด 24 พฤศจิกายน 2498 อายุ 51 ปี

  วุฒิการศึกษา MASTER OF SCIENCE

  NORTHEASTERN UNIVERSITY, USA

  ประสบการณ์ - รับราชการกองทัพบก สังกัดกรมข่าวทหาร

  กองบัญชาการสูงสุด

  - ผู้อำนวยการสำนักบริหารการเงิน สหธนาคาร

  - ผู้ช่วยกรรมการผู้จัดการใหญ่ สหธนาคาร

จำนวนหุ้น 30,912,000 หุ้น

การอบรมบทบาทหน้าที่กรรมการ -

จำนวนครั้งที่เข้าร่วมประชุม/จำนวนครั้งที่จัดประชุม 5/5

ตำแหน่งงานอื่นในปัจจุบัน

- กรรมการ บริษัท นาม สุขภัณฑ์ จำกัด

- กรรมการ บริษัท ยูเอ็มไอ พรอพเพอร์ตี้ จำกัด

2. นางสาวปวีณา เหล่าวิวัฒน์วงศ์ ตำแหน่ง กรรมการผู้จัดการ

วันเดือนปีเกิด 2 มิถุนายน 2489 อายุ 60 ปี

วุฒิการศึกษา ปริญญาโท สาขาบัญชีต้นทุน

จุฬาลงกรณ์มหาวิทยาลัย

ประสบการณ์ - สมุห์บัญชี บริษัท บางกอกซิการ์ จำกัด

- สมุห์บัญชี บริษัท สหโมเสคอุตสาหกรรม จำกัด

- รองกรรมการผู้จัดการ บริษัท สหโมเสค

อุตสาหกรรม จำกัด (มหาชน)

จำนวนหุ้น 30,139,200 หุ้น

การอบรมบทบาทหน้าที่กรรมการ

  หลักสูตร DAP จาก สมาคมส่งเสริมสถาบันกรรมการบริษัทไทย (IOD)

จำนวนครั้งที่เข้าร่วมประชุม/จำนวนครั้งที่จัดประชุม 5/5

ตำแหน่งงานอื่นในปัจจุบัน

- ประธานกรรมการบริษัท เซอมาส จำกัด

  - ประธานกรรมการ บริษัท สยามอาร์ตเซรามิค จำกัด

  - ประธานกรรมการ บริษัท ร่วมพัฒน์เซรามิค จำกัด

  - กรรมการผู้จัดการ บริษัท ทีเอน จำกัด

  - กรรมการบริษัท ยูเอ็มไอ พรอพเพอร์ตี้ จำกัด

  - กรรมการ บริษัท นามสุขภัณฑ์ จำกัด

  - กรรมการบริษัท เซิฟไดนามิค จำกัด

3. นายเสถียร เสถียรพาณิชย์ ตำแหน่ง ประธานกรรมการตรวจสอบ, กรรมการอิสระ

วันเดือนปีเกิด 19 มิถุนายน 2493 อายุ 56 ปี

  วุฒิการศึกษา บัญชีบัณฑิต (เกียรตินิยมอันดับ 1)

  มหาวิทยาลัยธรรมศาสตร์

  นิติศาสตร์บัณฑิต มหาวิทยาลัยรามคำแหง

ประสบการณ์ - ผู้สอบบัญชีอนุญาต

จำนวนหุ้น - หุ้น

การอบรมบทบาทหน้าที่กรรมการ

หลักสูตร DAP สมาคมส่งเสริมสถาบันกรรมการ

บริษัทไทย (IOD)

จำนวนครั้งที่เข้าร่วมประชุม/จำนวนครั้งที่จัดประชุม 5/5

ตำแหน่งงานอื่นในปัจจุบัน

- หัวหน้าสำนักงานบัญชีทนายความเสถียรและเพื่อน

4. นายสุภร ประศาสน์วินิจฉัย ตำแหน่ง กรรมการตรวจสอบ, กรรมการอิสระ

วันเดือนปีเกิด 24 พฤศจิกายน 2479 อายุ 70 ปี

วุฒิการศึกษา นิติศาสตร์บัณฑิต มหาวิทยาลัยธรรมศาสตร์

เนติบัณฑิต

ประสบการณ์ - อธิบดีอัยการฝ่ายคดีอาญาธนบุรี

  - กรรมการอัยการผู้ทรงคุณวุฒิ ในคณะกรรมการ

  อัยการ สำนักงานอัยการสูงสุด

  - ที่ปรึกษากิตติมศักดิ์และรองประธานกรรมาธิการ ในคณะกรรมการองค์กรอิสระ, วุฒิสภา.

จำนวนหุ้น - หุ้น

การอบรมบทบาทหน้าที่กรรมการ

หลักสูตร DAP สมาคมส่งเสริมสถาบันกรรมการ

บริษัทไทย (IOD)

จำนวนครั้งที่เข้าร่วมประชุม/จำนวนครั้งที่จัดประชุม 5/5

ตำแหน่งงานอื่นในปัจจุบัน -

5. นางนพรัตน์ รุ่งอุทัยศิริ ตำแหน่ง กรรมการตรวจสอบ, กรรมการอิสระ (28 เมษายน 2549)

วันเดือนปีเกิด 25 มิถุนายน 2494 อายุ 55 ปี

วุฒิการศึกษา สถิติศาสน์บัณฑิต จุฬาลงกรณ์มหาวิทยาลัย

  MASTER OF SCIENCE (STATISTICS) ,

  TEXAS A&M UNIVERSITY, USA

  ประสบการณ์ - อาจารย์ประจำคณะพาณิชย์ศาสตร์และการบัญชี จุฬาลงกรณ์มหาวิทยาลัย

  จำนวนหุ้น - หุ้น

การอบรมบทบาทหน้าที่กรรมการ

หลักสูตร DAP สมาคมส่งเสริมสถาบันกรรมการ

  บริษัทไทย (IOD)

จำนวนครั้งที่เข้าร่วมประชุม/ จำนวนครั้งที่จัดประชุม 4/4*

  ตำแหน่งงานอื่นในปัจจุบัน

  - กรรมการ บริษัท ภัทรอินเตอร์มาร์เก็ตติ้ง จำกัด

  - กรรมการ บริษัท เอ็นไทร์ ไฮยีน จำกัด

6. นายศิวะพร ทรรทรานนท์ ตำแหน่ง กรรมการอิสระ

วันเดือนปีเกิด 2 กุมภาพันธ์ 2490 อายุ 59 ปี

วุฒิการศึกษา MBA IN INTERNATIONAL BUSINESS AND

FINANCE, WHARTON GRADUATE SCHOOL, PENNSYLVANIA, USA

ประสบการณ์ - กรรมการอำนวยการ TISCO

  - ที่ปรึกษาผู้ว่าการธนาคารแห่งประเทศไทย

  - กรรมการในคณะกรรมการที่ปรึกษาเพื่อ

  การปฏิรูประบบสถาบันการเงิน

จำนวนหุ้น - หุ้น

การอบรมบทบาทหน้าที่กรรมการ

  หลักสูตร DAP และหลักสูตร THE ROLE OF CHAIRMAN จากสมาคมส่งเสริม
  สถาบันกรรมการบริษัทไทย (IOD)

จำนวนครั้งที่เข้าร่วมประชุม/ จำนวนครั้งที่จัดประชุม 3/5

  ตำแหน่งงานอื่นในปัจจุบัน

  - กรรมการ บริษัท การบินไทย จำกัด (มหาชน)

  - กรรมการ บริษัท ไทยพาณิชย์สามัคคีประกันภัย

  จำกัด (มหาชน)

- กรรมการบริษัท โดลไทยแลนด์ จำกัด

7. นายณัฐชนา เพ็ญชาติ ตำแหน่ง กรรมการรองกรรมการผู้จัดการ

วันเดือนปีเกิด 8 เมษายน 2506 อายุ 43 ปี

  วุฒิการศึกษา วิทยาศาสตร์บัณฑิต จุฬาลงกรณ์มหาวิทยาลัย

  MBA - BOSTON UNIVERSITY, USA

ประสบการณ์ - ฝ่ายบริหาร บริษัท สหโมเสคอุตสหกรรม จำกัด

(มหาชน)

จำนวนหุ้น 31,812,000 หุ้น

การอบรมบทบาทหน้าที่กรรมการ -

จำนวนครั้งที่เข้าร่วมประชุม/ จำนวนครั้งที่จัดประชุม 5/5

ตำแหน่งงานอื่นในปัจจุบัน

- กรรมการผู้จัดการ บริษัท นาม สุขภัณฑ์ จำกัด

- กรรมการ บริษัท เซิฟ ไดนามิค จำกัด

- กรรมการ บริษัท เซอมาส จำกัด

- กรรมการ บริษัท ยูเอ็มไอ พรอพเพอร์ตี้ จำกัด

- กรรมการ บริษัท ทีเอน จำกัด

- กรรมการ บริษัท สยามเคมีคอลอินดัสตรี้ จำกัด

- กรรมการ บริษัท ซี แอนด์ พี จำกัด

8. นางนิภานันท์ ตันตรานนท์ ตำแหน่ง กรรมการ

วันเดือนปีเกิด 25 เมษายน 2503 อายุ 46 ปี

วุฒิการศึกษา นิติศาสตร์บัณฑิต จุฬาลงกรณ์มหาวิทยาลัย

MASTER OF PUBLIC ADMINISTRATION,

SAINT LOUIS UNIVERSITY, USA

ประสบการณ์ -

จำนวนหุ้น 33,590,400 หุ้น

การอบรมบทบาทหน้าที่กรรมการ

หลักสูตร DAP สมาคมส่งเสริมสถาบันกรรมการ

  บริษัทไทย (IOD

จำนวนครั้งที่เข้าร่วมประชุม/ จำนวนครั้งที่จัดประชุม 5/5

ตำแหน่งงานอื่นในปัจจุบัน - กรรมการ บริษัท นามสุขภัณฑ์ จำกัด

  - กรรมการ ยูเอ็มไอ พรอพเพอร์ตี้ จำกัด

9. นายวรวัชร ตันตรานนท์ ตำแหน่ง กรรมการรองกรรมการผู้จัดการ

วันเดือนปีเกิด 10 มกราคม 2502 อายุ 48 ปี

วุฒิการศึกษา นิติศาสตร์บัณฑิต จุฬาลงกรณ์มหาวิทยาลัย

MBA – SAINT LOUIS UNIVERSITY, USA

ประสบการณ์ - กรรมการผู้จัดการ ห้างสรรพสินค้าตันตราภัณฑ์

(เชียงใหม่)

จำนวนหุ้น 1,085,000 หุ้น

การอบรมบทบาทหน้าที่กรรมการ

หลักสูตร DAP สมาคมส่งเสริมสถาบันกรรมการ

บริษัทไทย (IOD)

จำนวนครั้งที่เข้าร่วมประชุม/ จำนวนครั้งที่จัดประชุม 4/4*

ตำแหน่งงานอื่นในปัจจุบัน

- กรรมการ บริษัท สยามอาร์ต เซรามิค จำกัด

  - กรรมการ บริษัท ชอยส์มินิสโตร์ จำกัด (ผู้รับสิทธิช่วงอาณาเขต 7-11
  ในจังหวัดเชียงใหม่,ลำพูนและแม่ฮ่องสอน

  - กรรมการ บริษัท ซีอาร์เชียงใหม่ (ประเทศไทย)

  จำกัด (ห้างสรรพสินค้าโรบินสัน ตันตราภัณฑ์ –

  เชียงใหม่)

10. นายเมธาวี เหล่าวิวัฒน์วงศ์ ตำแหน่ง กรรมการ

วันเดือนปีเกิด 10 ตุลาคม 2491 อายุ 58 ปี

วุฒิการศึกษา ปวช. วิทยาลัยพณิชยการพระนคร

MINI MBA มหาวิทยาลัยธรรมศาสตร์

ประสบการณ์ - ผู้เชี่ยวชาญในธุรกิจกิจการขนส่งสินค้าทางทะเล

  ระหว่างประเทศ

จำนวนหุ้น 10,740,000 หุ้น

การอบรมบทบาทหน้าที่กรรมการ

  หลักสูตร DAP จากสมาคมส่งเสริมสถาบันกรรมการบริษัทไทย (IOD)

จำนวนครั้งที่เข้าร่วมประชุม/ จำนวนครั้งที่จัดประชุม 2/5

ตำแหน่งงานอื่นในปัจจุบัน

- กรรมการ บริษัท นิวอีคอนไลท์ (ประเทศไทย) จำกัด

  - กรรมการ บริษัท พี เค อาร์กรุ๊ป จำกัด

- กรรมการ บริษัท ทีเอน จำกัด

- กรรมการ บริษัท ภูเรือ จำกัด

- กรรมการ บริษัท ซี.อี.เอ็กซ์. ทรานสปอร์ต จำกัด

- กรรมการ บริษัท เชี่ยวชาญชัยค้าไม้ จำกัด

- กรรมการ บริษัท ทรานสมิค จำกัด

11. นายกฤษณ์ พันธ์รัตนมาลา ตำแหน่ง กรรมการ

วันเดือนปีเกิด 19 มิถุนายน 2511 อายุ 38 ปี

วุฒิการศึกษา วิศวกรรมศาสตร์บัณฑิต จุฬาลงกรณ์มหาวิทยาลัย

MASTER OF ENGENEERING, IMPERIAL

COLLEGE, LONDON

MBA, UNIVERSITY OF FLORIDA, USA

  ประสบการณ์ - ผู้อำนวยการลงทุน บริษัท ไทย พรอพ์เพอร์ตี้ แอ็ดไวซอรี จำกัด

  - ผู้จัดการอาวุโส บริษัท ที เอ ออเร้นจ์ จำกัด

  - ผู้อำนวยการฝ่ายวานิชชนกิจ บริษัท วิตเตอร์

  บัลลาส จำกัด

  - ที่ปรึกษาอาวุโส บริษัท ดี ลอยส์ คอนซัลติ้ง จำกัด

  - ผู้ช่วยผู้จัดการฝ่ายวิจัย สำนักตัวแทนไคล์เวิร์ท

  เบนสัน (เอเชีย)

  จำนวนหุ้น - หุ้น

การอบรมบทบาทหน้าที่กรรมการ

หลักสูตร DAP สมาคมส่งเสริมสถาบันกรรมการ

บริษัทไทย (IOD)

จำนวนครั้งที่เข้าร่วมประชุม/ จำนวนครั้งที่จัดประชุม 4/4*

  ตำแหน่งงานอื่นในปัจจุบัน

  - กรรมการ บริษัท รอยัลปอร์ซเลน จำกัด (มหาชน)

  - กรรมการ บริษัท สหไทยสตีลไพพ์ จำกัด

(มหาชน)

12. นายมารุต มังคละพฤกษ์ ตำแหน่ง กรรมการ

วันเดือนปีเกิด 9 ตุลาคม 2487 อายุ 61 ปี

วุฒิการศึกษา วิศวกรรมศาสตร์บัณฑิต จุฬาลงกรณ์มหาวิทยาลัย

ประสบการณ์ บริษัท ปูนซีเมนต์ไทย จำกัด

จำนวนหุ้น - หุ้น

การอบรมบทบาทหน้าที่กรรมการ

หลักสูตร DAP จากสมาคมส่งเสริมสถาบัน

กรรมการบริษัทไทย (IOD)

จำนวนครั้งที่เข้าร่วมประชุม/ จำนวนครั้งที่จัดประชุม 5/5

ตำแหน่งงานอื่นในปัจจุบัน - กรรมการ บริษัท เซอมาส จำกัด

หมายเหตุ : - * ได้รับการแต่งตั้งเป็นกรรมการเมื่อ 28 เมษายน 2549

  - กรรมการทุกท่านเป็นกรรมการผู้มีอำนาจในการลงนาม
  โดยกรรมการสองคนลงลายมือชื่อร่วมกันและ ประทับตราสำคัญของบริษัท

  ขอบเขต อำนาจ หน้าที่ ของคณะกรรมการบริษัท ประกอบด้วย

(1) กำหนดนโยบายและทิศทางการดำเนินงานของบริษัท และกำกับควบคุม
    ดูแลให้ฝ่ายจัดการดำเนินการให้

  เป็นไปตามนโยบายที่กำหนดไว้อย่างมีประสิทธิภาพและ ประสิทธิผล
  เพื่อเพิ่มมูลค่าทางเศรษฐกิจสูงสุด

  ให้แก่กิจการ และกำไรสูงสุดให้แก่ผู้ถือหุ้น

  (2) รับผิดชอบในการปฏิบัติหน้าที่ให้เป็นไปตามกฎหมาย วัตถุประสงค์และข้อบังคับของบริษัท
  ตลอดจนมติที่ประชุมผู้ถือหุ้นด้วยความซื่อสัตย์ สุจริต และระมัดระวัง รักษาผลประโยชน์ของบริษัท
  และมีความรับผิดชอบต่อผู้ถือหุ้นโดยสม่ำเสมอ

  (3) ติดตามการดำเนินกิจการและการปฏิบัติงานของฝ่ายจัดการอย่างสม่ำเสมอ
  เพื่อให้การดำเนินกิจการของบริษัทเป็นไปอย่างมีประสิทธิผล

  (4) ดำเนินการให้บริษัทฯ มีมาตรการการตรวจสอบภายใน
  เพื่อให้เกิดระบบการควบคุมภายในที่มีประสิทธิภาพ รวมทั้งการจัดการความเสี่ยง
  และความเชื่อถือได้ของรายงานทางการเงิน

  (5) ตรวจสอบดูแลไม่ให้เกิดความขัดแย้งทางผลประโยชน์
  และการกระทำที่ไม่ถูกต้องในรายการระหว่างบุคคลที่เกี่ยวโยงกัน

  บริษัทสนับสนุนกรรมการบริษัททุกท่าน เข้าอบรมเสริมสร้าง พัฒนาความรู้
  และทักษะของการดำรงตำแหน่งกรรมการ

คณะอนุกรรมการ

  คณะกรรมการได้จัดตั้งคณะอนุกรรมการ เพื่อช่วยในการกำกับดูแลกิจการของบริษัท ดังนี้

1.  คณะกรรมการตรวจสอบ

  คณะกรรมการตรวจสอบประกอบด้วยกรรมการอิสระไม่น้อยกว่า 3 ท่าน และอย่างน้อย 1 ท่าน
  ต้องเป็นผู้มีความรู้ด้านการบัญชีและการเงินเพียงพอที่จะทำหน้าที่สอบทานความน่าเชื่อถือของงบการเงิน
  โดยจัดให้มีการประชุมอย่างน้อยไตรมาสละ 1 ครั้ง คณะกรรมการตรวจสอบ มีรายชื่อดังนี้

  ลำดับ รายชื่อ ตำแหน่ง จำนวนครั้งที่เข้าร่วม/

  จำนวนครั้งที่จัดประชุม

  1. นายเสถียร เสถียรพานิชย์ ประธานกรรมการตรวจสอบ 4/4

  2. นางสาวอลิสา อัศวพลังกูล กรรมการตรวจสอบ 1/1

  3. นางสาวสุจิตรา ทักษิณวราจาร กรรมการตรวจสอบ 1/1

  4. นายสุภร ประศาสน์วินิจฉัย กรรมการตรวจสอบ 3/3

  5. นางนพรัตน์ รุ่งอุทัยศิริ กรรมการตรวจสอบ 3/3

  (ลำดับที่ 2, 3 ครบวาระการดำรงตำแหน่ง และแต่งตั้งลำดับที่ 4, 5
  แทนในคราวประชุมสามัญผู้ถือหุ้น ครั้งที่ 1/2549 เมื่อวันที่ 28 เมษายน 2549)

ในกรณีจำเป็น คณะกรรมการตรวจสอบสามารถขอคำปรึกษาจากที่ปรึกษาภายนอกที่เป็นอิสระได้
โดยบริษัทเป็นผู้ออกค่าใช้จ่าย

ขอบเขต อำนาจ หน้าที่ ของคณะกรรมการตรวจสอบ ประกอบด้วย

  (1) สอบทานให้บริษัท มีการรายงานทางการเงินตามมาตรฐานการบัญชีที่กำหนดโดยกฎหมาย
  อย่างถูกต้องและ

  เพียงพอ

(2) สอบทานให้บริษัทปฏิบัติตามกฎหมายว่าด้วย หลักทรัพย์และตลาดหลักทรัพย์
    ข้อกำหนดของตลาดหลักทรัพย์ หรือกฎหมายที่เกี่ยวข้อง กับธุรกิจของบริษัท

(3) สอบทานให้บริษัทมีระบบการควบคุมภายใน และการตรวจสอบภายในที่เหมาะสม
    และมีประสิทธิผล และสอบทานประสิทธิผลและความเพียงพอของกระบวนการบริหารความเสี่ยง

  (4) สอบทานและพิจารณาร่วมกับฝ่ายจัดการในเรื่องข้อบกพร่องสำคัญที่ตรวจพบ
  และการสนองตอบจากฝ่าย

  จัดการ

  (5) พิจารณาการเปิดเผยข้อมูลของบริษัท ในกรณีที่เกิดรายการที่เกี่ยวโยงกัน
  หรือรายการที่อาจมีความขัดแย้ง

  ทางผลประโยชน์ให้มีความถูกต้องและครบถ้วน

  (6) มีอำนาจในการตรวจสอบและสอบสวนผู้ที่เกี่ยวข้อง
  ภายใต้ขอบเขตอำนาจหน้าที่ของคณะกรรมการ

  ตรวจสอบ

  (7) จัดทำรายการกำกับดูแลกิจการของคณะกรรมการตรวจสอบ โดยเปิดเผยไว้ในรายงาน
  ประจำปีของบริษัท

  ซึ่งรายงานดังกล่าวต้องลงนามโดยประธานคณะกรรมการตรวจสอบ

  (8) พิจารณา คัดเลือก เสนอแต่งตั้งและเสนอค่าตอบแทนผู้สอบบัญชีของบริษัท

  (9) ปฏิบัติการอื่นใดตามที่คณะกรรมการของบริษัทมอบหมาย
  ด้วยความเห็นชอบจากคณะกรรมการตรวจสอบ

คณะกรรมการบริหาร

เพื่อให้เกิดประสิทธิภาพสูงสุดในการบริหารจัดการบริษัท ให้เป็นไปตามทิศทางนโยบาย
และเป้าหมายที่คณะกรรมการบริษัทกำหนดและมอบหมาย
รวมทั้งสร้างความมั่นคงและยั่งยืนในการดำเนินธุรกิจ
คณะกรรมการบริษัทได้แต่งตั้งคณะกรรมการบริหารขึ้น
โดยมีความรับผิดชอบตามขอบเขตที่ได้รับมอบหมายจากคณะกรรมการบริษัท โดยมีรายชื่อต่อไปนี้

  ---------- --------------------------------- ---------------------------
  ลำดับ       รายชื่อ                             ตำแหน่ง

  1          นางสาวปวีณา เหล่าวิวัฒน์วงศ์            ประธานกรรมการบริหาร

  2          นายณัฐชนา เพ็ญชาติ                   กรรมการบริหาร

  3          นายวรวัชร ตันตรานนท์                 กรรมการบริหาร

  4          นายเมธาวี เหล่าวิวัฒน์วงศ์              กรรมการบริหาร

  5          นายมารุต มังคละพฤกษ์                 กรรมการบริหาร
  ---------- --------------------------------- ---------------------------

ขอบเขต อำนาจ หน้าที่ ของคณะกรรมการบริหาร ประกอบด้วย

( 1 ) บริหารและกำกับดูแลการดำเนินงานของบริษัท ให้มีประสิทธิภาพเป็นไปตามทิศทาง
หรือเป้าหมาย

ของบริษัท และมีความเข้มแข็งทางธุรกิจ ตามแนวนโยบายคณะกรรมการบริษัท และกลั่นกรองเรื่อง

  ต่าง ๆ ที่จะนำเสนอคณะกรรมการ บริษัทพิจารณา และดำเนินการอื่น ๆ
  ตามที่คณะกรรมการบริษัท

  มอบหมาย และรายงานผลการปฏิบัติงานต่อคณะกรรมการบริษัทฯ

( 2 ) วางแผนและกลั่นกรองทั้งแผนระยะสั้นและแผนระยะยาว
เพื่อบรรลุวัตถุประสงค์และเป้าหมายบริษัท

( 3 ) ปฏิบัติหน้าที่ตามที่ได้รับมอบหมายจากคณะกรรมการบริษัท

( 4 ) ปฏิบัติหน้าที่ให้เป็นไปตามกฎหมาย วัตถุประสงค์ ข้อบังคับ
ตลอดจนระเบียบของบริษัทโดยเคร่งครัด

( 5 ) วางแผนและกลั่นกรองการบริหารการเงิน
เพื่อลดภาระทางการเงินและมีโครงสร้างทางการเงินที่

เข้มแข็ง

( 6 ) วางแผนและกลั่นกรองการประชาสัมพันธ์เชิงรุก เพื่อให้เกิดภาพลักษณ์ที่ดีและยั่งยืน

ประวัติและการถือหุ้นของผู้บริหาร

1. นางสาวปวีณา เหล่าวิวัฒน์วงศ์ ตำแหน่ง ประธานคณะกรรมการบริหาร / กรรมการผู้จัดการ

วันเดือนปีเกิด 2 มิถุนายน 2489

วุฒิการศึกษา ปริญญาโท สาขาบัญชีต้นทุน

สถาบัน จุฬาลงกรณ์มหาวิทยาลัย

จำนวนหุ้น 30,139,200 หุ้น

2. นายณัฐชนา เพ็ญชาติ ตำแหน่ง กรรมการบริหาร / กรรมการรองกรรมการผู้จัดการ

วันเดือนปีเกิด 8 เมษายน 2506

วุฒิการศึกษา MASTER OF BUSINESS

ADMINISTRATION

สถาบัน BOSTON UNIVERSITY

จำนวนหุ้น 31,812,000 หุ้น

3. นายวรวัชร ตันตรานนท์ ตำแหน่ง รองกรรมการผู้จัดการ

วันเดือนปีเกิด 10 มกราคม 2502

วุฒิการศึกษา MASTER OF BUSINESS

ADMINISTRATION

สถาบัน SAINT LOUIS UNIVERSITY

จำนวนหุ้น 1,085,000 หุ้น

4. นายสุรินทร์ วงศ์กิตติพัฒน์ ตำแหน่ง ผู้ช่วยกรรมการผู้จัดการ / เลขานุการบริษัท

วันเดือนปีเกิด 12 มีนาคม 2494

วุฒิการศึกษา บช.บ. (ต้นทุน)

สถาบัน จุฬาลงกรณ์มหาวิทยาลัย

จำนวนหุ้น 37,200 หุ้น

5. นายนิสิต ปัญจพลากรกุล ตำแหน่ง ผู้ช่วยกรรมการผู้จัดการ

วันเดือนปีเกิด 23 มกราคม 2493

วุฒิการศึกษา วทบ. (เซรามิคส์)

สถาบัน จุฬาลงกรณ์มหาวิทยาลัย

จำนวนหุ้น 136,800 หุ้น

6. นายวิศิษฏ์ พุทธวิริยากร ตำแหน่ง ผู้ช่วยกรรมการผู้จัดการ

วันเดือนปีเกิด 1 ตุลาคม 2490

วุฒิการศึกษา วทบ. (เซรามิคส์)

สถาบัน จุฬาลงกรณ์มหาวิทยาลัย

จำนวนหุ้น 96,000 หุ้น

7. นายจรัญ อมรธีระกุล ตำแหน่ง ผู้ช่วยกรรมการผู้จัดการ

วันเดือนปีเกิด 18 สิงหาคม 2490

วุฒิการศึกษา บช.บ. (ต้นทุน)

สถาบัน จุฬาลงกรณ์มหาวิทยาลัย

จำนวนหุ้น - หุ้น

8. นายสมบูรณ์ อุรานุกูล ตำแหน่ง ผู้จัดการทั่วไป

วันเดือนปีเกิด 12 ธันวาคม 2503

วุฒิการศึกษา Master of Industrial Engineering and Management

สถาบัน Asian Institute of Technology (AIT)

จำนวนหุ้น - หุ้น

9. นายสุทธา พุฒิทานันท์ ตำแหน่ง ผู้จัดการฝ่ายการเงินและบัญชี

วันเดือนปีเกิด 20 มีนาคม 2494

วุฒิการศึกษา บช.บ. (ต้นทุน)

สถาบัน จุฬาลงกรณ์มหาวิทยาลัย

จำนวนหุ้น - หุ้น

9.9 การรวมหรือแยกตำแหน่ง

-   ประธานกรรมการเป็นตัวแทนของผู้ถือหุ้นรายใหญ่ ซึ่งถือหุ้นเกินร้อยละ 38 ของหุ้นทั้งหมด

-   ประธานกรรมการไม่เป็นบุคคลเดียวกันกับกรรมการผู้จัดการ
    แต่ทั้งสองท่านเป็นตัวแทนจากกลุ่มผู้ถือหุ้นใหญ่สองกลุ่ม อย่างไรก็ตาม
    โครงสร้างคณะกรรมการของบริษัท ประกอบด้วยกรรมการที่เป็นอิสระมากกว่า 1 ใน 3
    ของกรรมการทั้งคณะ ซึ่งจะทำให้เกิดการถ่วงดุลและการสอบทานการบริหารงาน

  9.10 ค่าตอบแทนกรรมการและผู้บริหาร

-   ค่าตอบแทนกรรมการและผู้บริหาร เป็นไปตามหลักการและนโยบายที่คณะกรรมการกำหนด
    ซึ่งเชื่อมโยงกับผลการดำเนินงานของบริษัท
    และผลการดำเนินงานของกรรมการและผู้บริหารแต่ละท่าน
    โดยค่าตอบแทนอยู่ในระดับเดียวกันกับอุตสาหกรรมและสูงเพียงพอที่จะดูแล
    และรักษากรรมการและผู้บริหารที่มีคุณสมบัติที่ต้องการ

-   จำนวนค่าตอบแทนในปี 2549 ที่บริษัทได้จ่ายให้แก่กรรมการและผู้บริหาร มีรายละเอียด ดังนี้

ค่าตอบแทนที่เป็นตัวเงิน

ปี 2549

  ---------------------------- --------------------- ---------------------
  กรรมการบริษัท                  จำนวนราย              จำนวนเงิน (บาท)

  เบี้ยประชุม                     12                    1,280,000.-

  โบนัส                         12                    (ไม่มี)
  ---------------------------- --------------------- ---------------------

ปี 2549

  ---------------------------- --------------------- ---------------------
  กรรมการบริหารและผู้บริหาร        จำนวนราย              จำนวนเงิน (บาท)

  เงินเดือน                      11                    15,036,000.-

  โบนัส                         11                    (ไม่มี)
  ---------------------------- --------------------- ---------------------

  ค่าตอบแทนอื่น ๆ

กรรมการบริษัทไม่ได้รับค่าตอบแทนอื่น ๆ แต่ผู้บริหารได้รับค่าตอบแทนอื่นเป็นจำนวนเงินรวมทั้งสิ้น
454,500 บาท อยู่ในกองทุนสำรองเลี้ยงชีพ ชื่อ “กองทุนสำรองเลี้ยงชีพ ทิสโก้ร่วมทุน 1”
โดยมีบริษัทหลักทรัพย์จัดการ กองทุนทิสโก้ จำกัด เป็นผู้จัดการกองทุน ซึ่งผู้บริหารที่เป็นสมาชิก
จะจ่ายเงินสมทบเข้ากองทุนโดยให้บริษัทฯ หักจากค่าจ้างแล้วนำส่งเข้ากองทุนในอัตราร้อยละ 3
ของค่าจ้าง
และนายจ้างมีพันธะที่จะจ่ายเงินสมทบให้แก่กองทุนในวันเดียวกันที่สมาชิกจ่ายเงินสมทบเข้ากองทุนในอัตราร้อยละ
ของค่าจ้าง ดังต่อไปนี้

จำนวนปีที่ทำงาน อัตราเงินสมทบ (%)

0 – 5 ปี 3

5 ปีขึ้นไป 4

  9.11 การประชุมคณะกรรมการ

บริษัทจัดให้มีการประชุมคณะกรรมการอย่างน้อยสามเดือนต่อครั้ง
และอาจมีประชุมพิเศษเพิ่มตามความจำเป็น โดยมีการกำหนดวาระชัดเจน
และมีวาระพิจารณาติดตามผลการดำเนินงานเป็นประจำ
และฝ่ายเลขานุการบริษัทได้จัดทำหนังสือเชิญประชุมพร้อมระเบียบวาระการประชุมและเอกสารก่อนการประชุมล่วงหน้า
7 วัน เพื่อให้คณะกรรมการได้มีเวลาศึกษาข้อมูลอย่างเพียงพอ ก่อนเข้าร่วมประชุม

  9.12 คณะอนุกรรมการ

คณะกรรมการบริษัทได้จัดตั้งกรรมการที่มีความรู้ความชำนาญที่เหมาะสม
เป็นคณะอนุกรรมการเพื่อช่วยศึกษาในรายละเอียดและกลั่นกรองงานของคณะกรรมการ
เนื่องจากสามารถพิจารณาได้เข้าถึงประเด็นกว่า แต่อย่างไรก็ตาม
ความรับผิดชอบในกิจกรรมทุกประการของบริษัทต่อบุคคลภายนอก
ยังคงเป็นของคณะกรรมการบริษัททั้งคณะ

  9.13 ระบบการควบคุมและการตรวจสอบภายใน

บริษัทได้ให้ความสำคัญต่อระบบควบคุมภายในทั้งในระดับบริหาร และระดับปฏิบัติงานที่มีประสิทธิภาพ
จึงได้กำหนดภาระหน้าที่ อำนาจดำเนินการของผู้ปฏิบัติงาน ผู้บริหาร
มีการควบคุมดูแลการใช้ทรัพย์สินของบริษัทให้เกิดประโยชน์
และมีการแบ่งแยกหน้าที่ปฏิบัติงานผู้ติดตามควบคุมและประเมินผลออกจากกัน
เพื่อให้เกิดการถ่วงดุลและตรวจสอบระหว่างกันอย่างเหมาะสม
นอกจากนี้ยังมีการควบคุมภายในที่เกี่ยวกับระบบการเงิน
โดยบริษัทได้จัดให้มีระบบรายงานทางการเงินเสนอผู้บริหารสายงานที่รับผิดชอบ
และจัดตั้งฝ่ายตรวจสอบภายใน เพื่อการควบคุมดูแลและตรวจสอบอย่างเหมาะสม

การบริหารความเสี่ยง

คณะกรรมการบริษัทได้ให้ความสำคัญเกี่ยวกับการบริหารความเสี่ยงเป็นอย่างมาก
บริษัทได้มีการกำหนดและประเมินความเสี่ยงของกิจการ
มีการกำหนดมาตรการป้องกันและจัดการความเสี่ยง
ซึ่งรวมถึงความเสี่ยงที่มีผลต่อการดำเนินงานของบริษัท
และมีการกำกับดูแลการปฏิบัติตามกฎหมายและข้อกำหนดที่เกี่ยวข้อง

  9.14 รายงานของคณะกรรมการ

คณะกรรมการบริษัทเป็นผู้รับผิดชอบต่องบการเงินรวมของบริษัทและบริษัทย่อย และสารสนเทศทาง
การเงินที่ปรากฏในรายงานประจำปี
งบการเงินดังกล่าวจัดทำขึ้นตามมาตรฐานการบัญชีที่รับรองทั่วไปในประเทศไทย
โดยเลือกใช้นโยบายบัญชีที่เหมาะสมและถือปฏิบัติอย่างสม่ำเสมอ และใช้ดุลพินิจอย่างระมัดระวัง
และประมาณการที่ดีที่สุดในการจัดทำ
รวมทั้งมีการเปิดเผยข้อมูลสำคัญอย่างเพียงพอในหมายเหตุประกอบ งบการเงิน

คณะกรรมการได้จัดให้มีการดำรงรักษาไว้ซึ่งระบบควบคุมภายในที่มีประสิทธิผล
เพื่อให้มั่นใจได้อย่างมีเหตุผลว่าการบันทึกข้อมูลทางบัญชีมีความถูกต้อง ครบถ้วน
และเพียงพอที่จะดำรงรักษาไว้ซึ่งทรัพย์สิน
และเพื่อป้องกันไม่ให้เกิดการทุจริตหรือการดำเนินการผิดปกติอย่างมีสาระสำคัญ

ในการนี้คณะกรรมการบริษัทได้แต่งตั้งคณะกรรมการตรวจสอบ
ซึ่งประกอบด้วยกรรมการที่ไม่เป็นผู้บริหารเป็นผู้ดูแลรับผิดชอบเกี่ยวกับคุณภาพของรายงานทางการเงินและระบบควบคุมภายใน
และความเห็นของคณะกรรมการตรวจสอบเกี่ยวกับเรื่องนี้ปรากฏในรายงานของคณะกรรมการตรวจสอบซึ่งแสดงไว้ในรายงานประจำปีแล้ว

คณะกรรมการมีความเห็นว่าระบบควบคุมภายในของบริษัทโดยรวมอยู่ในระดับที่น่าพอใจ
และสามารถสร้างความเชื่อมั่นอย่างมีเหตุผลต่อความเชื่อถือได้ของงบการเงินของบริษัทและบริษัทย่อย
ณ วันที่ 31 ธันวาคม 2549

  9.15 ความสัมพันธ์กับผู้ลงทุน

คณะกรรมการบริษัทตระหนักดีว่าข้อมูลของบริษัท ทั้งที่เกี่ยวกับการเงินและที่ไม่ใช่การเงิน
ล้วนมีผลต่อกระบวนการตัดสินใจของผู้ลงทุนและผู้ที่มีส่วนได้เสียของบริษัท
จึงได้กำชับให้ฝ่ายบริหารดำเนินการในเรื่องการเปิดเผยข้อมูลที่ครบถ้วน ตรงต่อความเป็นจริง
เชื่อถือได้ สม่ำเสมอ และทันเวลา ซึ่งฝ่ายบริหารของบริษัท
ได้ให้ความสำคัญและยึดถือปฏิบัติมาโดยตลอด ในส่วนของงานด้านผู้ลงทุนสัมพันธ์นั้น
บริษัทได้จัดตั้งหน่วยงาน นักลงทุนสัมพันธ์ (Investor Relations)
ทำหน้าที่ติดต่อสื่อสารกับผู้ลงทุนสถาบัน ผู้ถือหุ้น รวมทั้งนักวิเคราะห์และประชาชนทั่วไป
ทั้งนี้ผู้ลงทุนสามารถติดต่อข้อมูลบริษัทได้ที่โทร. (02) 248-7007 หรือที่ www.umi-tiles.com
หรือที่ E-mail Address: investor@umi-tiles.com